Държавен вестник, бр. 94, 2018 г., стр. 61

БРОЙ  94	
Д Ъ Р Ж А В Е Н  В Е С Т Н И К 	
СТР.  61  
МИНИСТЕРСТВО  
НА ФИНАНСИТЕ
НАРЕДБА № Н-9  
от 7 ноември 2018 г.
за регистрите, водени от Агенция „Митници“
Г л а в а  п ъ р в а 
ОБЩИ ПОЛОЖЕНИЯ
Чл. 1. С наредбата се определят регистрите, 
водени и поддържани от Агенция „Митници“, 
и подлежащите на вписване данни и обсто-
ятелства. 
Чл. 2. (1) Агенция „Митници“ води и под-
държа следните електронни регистри:
1. регистър „Единна регистрация на тър-
говците за електронно общуване с Агенция 
„Митници“ и Европейската комисия“;
2. регистър „Митническо представителство“;
3. регистър „Транзит“;
4. регистър „Внасяне“;
5. регистър „Изнасяне“;
6. регистър „Временно складиране“;
7. регистър „Вземане под отчет“;
8. регистър „Обезпечения“;
9. регистър „Разпореждане със стоки“;
10. регистър „Документи, които се обра-
ботват на хартиен носител“;
11. регистър „Единна регистрация и иден-
тификация на икономическите операто-
ри – EORI“;
12. регистър „Задължения към митниче-
ската администрация“.
(2) Всеки регистър по ал. 1 представлява 
структурирана електронна база данни. 
(3) В регистрите се съдържат данни, предос-
тавяни от икономическите оператори съгласно 
европейското и националното митническо 
законодателство, и данни и обстоятелства, 
вписани от Агенция „Митници“ във връзка с 
осъществяване на нейните функции и задачи. 
Чл. 3. (1) Данните и обстоятелствата в ре-
гистрите се съхраняват от агенцията по начин, 
който гарантира сигурността на съдържащата 
се в тях информация.
(2) Предоставените от лицата лични дан-
ни се обработват по реда на Регламент (ЕС) 
2016/679 на Европейския парламент и на 
Съвета от 27 април 2016 г. относно защитата 
на физическите лица във връзка с обработ-
ването на лични данни и относно свободното 
движение на такива данни и за отмяна на 
Директива 95/46/EО (Общ регламент относно 
защитата на данните) и Закона за защита на 
личните данни.
Чл. 4. Директорът на Агенция „Митни-
ци“ упражнява ръководство и контрол върху 
цялостната дейност във връзка с регистрите, 
водени от агенцията.
Чл. 5. Регистрите се поддържат и управля-
ват чрез електронни информационни системи. 
Чл. 6. (1) Достъп до регистрите имат мит-
нически служители, определени от директора 
на Агенция „Митници“ или оправомощени от 
него лица. Определените служители осъщест-
вяват достъпа до регистрите само в изпълнение 
на служебните си задължения. Служителите 
отговарят за достоверността на въвежданата 
информация, както и за навременното и точ-
ното є въвеждане. 
(2) Икономическите оператори имат дос-
тъп до регистрите по отношение на данните 
и обстоятелствата, които се отнасят до тях, 
освен ако ограничение за това не произтича 
от закон.
(3) Достъп до регистрите имат и други 
държавни органи и институции, като усло-
вията и редът за взаимодействие се уреждат 
със съвместни инструкции по реда на чл. 15, 
ал. 1, т. 9 от Закона за митниците при отчи-
тане на съответните разпоредби за защита 
на данните.
Чл. 7. Данните от регистрите се обменят 
с митническите органи на държавите членки 
и Европейската комисия в случаите, когато 
митническото законодателство го изисква, и 
се определят с техническите спецификации 
на съответните електронни системи.
Чл. 8. По отношение на вписване, зали-
чаване и удостоверяване на обстоятелства в 
регистрите, водени от Агенция „Митници“, се 
спазват съответно разпоредбите на Наредбата 
за общите изисквания към информационните 
системи, регистрите и електронните админи-
стративни услуги, приета с Постановление № 3 
на Министерския съвет от 2017 г. (обн., ДВ, 
бр. 5 от 2017 г.; изм. и доп., бр. 66 от 2018 г.).
Г л а в а  в т о р а
РЕГИСТРИ
Раздел I
Регистър „Единна регистрация на търговците 
за електронно общуване с Агенция „Митници“ 
и Европейската комисия“
Чл. 9. (1) Агенция „Митници“ води и под-
държа електронен регистър „Единна регистра-
ция на търговците за електронно общуване с 
Агенция „Митници“ и Европейската комисия“. 
(2) Регистърът съдържа данни за лицата, 
които обменят информация с Агенция „Мит-
ници“ и Европейската комисия посредством 
използването на средства за електронна 
обработка на данни, включително данни за:
1. служителите на лицата, определени за 
въвеждане на информация по електронен път;
2. служителите на лицата, определени с 
права за администриране на информацията, 
свързана с регистрацията, и предоставяне/
прекратяване на права за достъп на служи-
тели на лицето;
3. удостоверенията за квалифициран елек-
тронен подпис (КЕП);